Държавен вестник, бр. 72, 2022 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  72
Чл. 33. Оценката на контролиращия ръ­
ководител е окончателна и не подлежи на 
обжалване.
Чл. 34. Оценяващият ръководител запоз­
нава оценявания служител с окончателната 
оценка на контролиращия ръководител срещу 
подпис.
Чл. 35. Отказът на оценявания служител да 
се запознае с окончателната оценка се удос­
товерява с подписите на двама служители на 
съответната структура. 
Чл. 36. Коригирана оценка на служител, 
заемащ ръководна длъжност, не е основание 
за коригиране на оценката на подчинените 
му служители. 
Чл. 37. При отмяна на дисциплинарно на­
казание, наложено през периода на оценяване, 
контролиращият ръководител извършва корек-
ция на оценката на служител за този оценяван 
период в 7-дневен срок от представянето от 
съответния служител на акта за отмяна на 
наложеното наказание, за което се изготвя 
индивидуален протокол, и на служителя се 
изплаща разликата между двете оценки. 
Раздел V
Определяне на размера на допълнителното 
възнаграждение на служителите
Чл. 38. Максималният размер за изчисля­
ване на допълнителното възнаграждение за 
постигнати резултати в служебната дейност се 
определя за всеки отчетен период със заповед 
на министъра на правосъдието или от упъл­
номощено от него длъжностно лице.
Чл. 39. Конкретният размер на допълнител­
ното възнаграждение за постигнати резултати 
в служебната дейност за отделния служител 
се формира въз основа на оценката за съот­
ветния период.
Чл. 40. Размерът на полагащото се допъл­
нително възнаграждение за всеки служител се 
определя в процент от максималния размер, 
определен в заповедта по чл. 38, в зависимост 
от получената оценка на професионалната 
дейност за съответния период, както следва: 
1. при оценки 5 и 6 – 100 % от определения 
максимален размер;
2. при оценка 4 – 70 % от определения 
максимален размер;
3. при оценка 3 – 40 % от определения 
максимален размер.
Чл. 41. Допълнително възнаграждение за 
постигнати резултати в служебната дейност 
не се формира при: 
1. наложено през отчетния период дисци­
плинарно наказание по чл. 197, ал. 1, т. 6 от 
ЗМВР или по чл. 188, т. 3 от КТ;
2. получена оценка на професионалната 
дейност „2“ или „1“;
3. прекратяване на служебното или трудо­
вото правоотношение на служителя.
Чл. 42. За формиране на допълнителното 
възнаграждение за постигнати резултати в 
служебната дейност ръководителите на тери­
ториални звена утвърждават поименен прото­
кол по приложение № 3 и изготвят проект на 
заповед за изплащане на възнаграждението, 
която се изпраща чрез съответната регионална 
дирекция в Централно управление. 
Чл. 43. За формиране на допълнителното 
възнаграждение за постигнати резултати в слу­
жебната дейност на служителите от Централно 
управление се изготвя поименен протокол 
по приложение № 3 и проект на заповед за 
изплащане на възнаграждението.
Чл. 44. Заповедите за изплащане на възна­
граждение се подписват от главния директор 
или упълномощено от него длъжностно лице.
Чл. 45. Допълнителното възнаграждение 
на главния директор се определя от минис­
търа на правосъдието или от упълномощено 
от него лице по предложение на съответния 
заместник-министър.
Чл. 46. Направено възражение от служител 
срещу изготвената му оценка на служебната 
дейност не спира формирането и изплащането 
на допълнителното възнаграждение. 
Чл. 47. При последващо коригиране на 
оценката корекцията в платимото допълни­
телно възнаграждение се отразява във въз­
награждението на служителя за следващия 
календарен месец. 
Заключителни разпоредби
§ 1. Наредбата се издава на основание 
чл. 393, ал. 3 от Закона за съдебната власт 
(ЗСВ).
§ 2. Размерът на допълнителното възна­
граждение по чл. 178, ал. 1, т. 5 във връзка с 
чл. 179, ал. 3 от ЗМВР, във връзка с чл. 393, ал. 3 
от ЗСВ се определя за всеки отчетен период 
със заповед на министъра на правосъдието.
§ 3. Базата за определяне на размера на 
допълнителното възнаграждение за постиг­
нати резултати в служебната дейност на 
служителите на ГДО се определя от базата 
за определяне размера на основното месечно 
възнаграждение за най-ниската длъжност на 
лицата по чл. 177, ал. 2 и чл. 180, ал. 2 от 
Закона за Министерството на вътрешните 
работи, която се утвърждава ежегодно със 
Закона за държавния бюджет на Република 
България, увеличена с коефициента в чл. 177, 
ал. 2, т. 2 от Закона за Министерството на 
вътрешните работи.
§ 4. Оценяването при условията и по реда 
на тази наредба не се взема предвид и не е 
основание за прекратяване на служебното 
правоотношение на държавните служители по 
чл. 226, ал. 1, т. 7, буква „б“ и т. 11 от ЗМВР. 
§ 5. (1) Наредбата влиза в сила от 1 януари 
2023 г.
(2) В срока по ал. 1 главният директор на 
ГДО изготвя и представя за утвърждаване го­
дишна програма за провеждане на изпити по 
физическа подготовка, стрелкова подготовка 
и подготовка по полицейска лична защита.
Министър:
Крум Зарков